Nos freres Bertholomiers, priours de Val le Duc, et li covanz de ce leu faisons a savoir a toz cels qui verront ces letres que nos, de la volanté et l’asantement Dan Thiebaut, abbé de Fontenoi, et le covant de ce leu, sommes antré an la censie d’une maison de Darcé, la quele censie est a savoir 11 d., ne nos ne volons pas por ce, s’il nos ont fait gace de ceste censie, que nos puissins antrer an une autre qui lor fust sanz lor gré, et por ce que ce soit ferme chose, nos avons mis nostre seel an ces presentes letres. Ce fu fait an l’an de incarnation Nostre Seignor mil et. CC. et LIII.